ઓક્ટોબર-ડિસેમ્બર ૨૦૧૭માં ટીસીએસના વેચાણમાં ૩.૯૩ ટકાનો વધારો થયો હતો. જ્યારે જુલાઈ-સપ્ટેમ્બર ૨૦૧૭ ત્રિમાસિક ગાળામાં ૪.૨૯ ટકાના વધારા સાથે જંગી નફો મેળવ્યો હતો. તાતા કન્સલ્ટન્સી સર્વિસે પ્રતિશેરત ૨૯ રૂપિયાનો લાભ આપવાની પણ જાહેરાત કરી છે. આ ઉપરાંત કંપનીએ શેરધારકોને ૧ઃ૧ના રેશિયોમાં ઇક્વિટી શેર આપવાની પણ જાહેરાત કરી છે. દેશની સૌથી વધારે કિંમત ધરાવતી કંપની બની ગઈ છે જેની માર્કેટ મૂડી પોતાના સ્પર્ધક ઇન્ફોસીસ કરતા ૨.૫ ગણી વધારે છે. છેલ્લા નાણાંકીય વર્ષનો દેખાવ સાનદાર રહ્યો હતો. ટીસીએસની માર્કેટ મૂડી એક પછી એક રેકોર્ડ કરી રહી છે. ટીસીએસના શેરમાં અવિરત તેજી જારી રહી છે. છેલ્લા બે કારોબારી સેસનમાં કંપનીના શેરમાં ૧૦ ટકાથી વધારેનો ઉછાળો આવ્યા બાદ તેના પર તમામ કાર્પોરેટ જગતની નજર કેન્દ્રિત તઇ ગઇ છે. છેલ્લા સેશનમાં તેજીના કારણે તેની માર્કેટ મૂડી ૭.૬૯ ટ્રિલિયન સુધી પહોંચી ગઇ છે. આજે ટીસીએસની માર્કેટ મુડી વધુ વધી હતી. તેના શેરની કિંમત ઇન્ટ્રા ડે દરમિયાન ૪.૫૭ ટકા સુધી વધી હતી. જ્યારે અંતે તેમાં ૦.૨૬ ટકાનો ઉછાળો આવ્યો હતો. તેના શેરમાં પોઇન્ટની દ્રષ્ટિએ જોવામાં આવે તો ૮.૮૦ ટકાનો ઉછાળો રહ્યો હતો. તેના શેરની કિંમત ૩૪૧૫.૨૦ બોલાઇ હતી. હવે યુએસ બોન્ડ યિલ્ડ પર તમામની નજર કેન્દ્રિત થઇ ગઇ છે.